**Ministru kabineta noteikumu projekta „Grozījumi Ministru kabineta 2009.gada 8.septembra noteikumos Nr.1040 „Piena kvotu administrēšanas noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 8.septembra noteikumos Nr.1040 „Piena kvotu administrēšanas noteikumi”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 7.panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Piena kvotu jomu Eiropas Savienībā pašlaik nosaka Padomes 2007.gada 22.oktobra Regula (EK) Nr.1234/2007, ar ko izveido lauksaimniecības tirgu kopīgu organizāciju un paredz konkrētus noteikumus dažiem lauksaimniecības produktiem (Vienotā KTO regula), (turpmāk – Regula Nr. 1234/2007) un Komisijas 2004.gada 30.marta Regula (EK) Nr.595/2004, ar kuru paredz sīki izstrādātus noteikumus par to, kā piemērojama Padomes Regula (EK) Nr.1788/2003, ar ko nosaka maksājumu piena un piena produktu nozarē (turpmāk – Regula Nr. 595/2004).Piena kvotas administrēšanas un kontroles kārtību Latvijā nosaka Ministru kabineta 2009.gada 8.septembra noteikumi Nr.1040 „Piena kvotu administrēšanas noteikumi” (turpmāk – noteikumi). Noteikumi nosaka kārtību, kādā notiek piena kvotu administrēšanas un kontrole, kā tiek veikti darījumi ar piena kvotām, tostarp papildināta valsts rezerve un piešķirta valsts rezervē esošā piena kvota ražotājiem; tāpat ir noteikts, kā notiek informācijas apmaiņa, iesniegumu un gada deklarāciju iesniegšana un kā tiek veikta samaksa par pārsniegto piena kvotu vai termiņā neiesniegtu kvotu gada deklarāciju. Piena kvotas administrē Lauksaimniecības datu centrs (turpmāk – Datu centrs), kontroles funkcijas pilda Pārtikas un veterinārais dienests, bet Lauku atbalsta dienests (turpmāk – LAD) nodrošina maksājumu par pārsniegto piena kvotu ieskaitīšanu Eiropas Lauksaimniecības garantiju fondā.Piensaimniecības nozare valstī aktīvi attīstās, un ik gadu palielinās izslaukums, tāpēc valsts piena kvota pildās aizvien intensīvāk un pastāv risks to pārsniegt. Tā kā valsts rezervē uzkrātā piena kvota pēdējā piena kvotas gadā pēc iespējas ir jāizlieto ražošanai, tad ir jāizdara grozījumi noteikumos, lai ražotājiem dotu iespēju papildināt savu piena kvotas apjomu jau esošajā piena kvotas gadā un samazinātu risku pārsniegt piena kvotu. Saskaņā ar Regulas Nr.1234/2007 204.panta 4.punktu no 2015.gada 1.aprīļa piena kvotu sistēma tiks atcelta. Tā kā 2014./2015.piena kvotas gads ir pēdējais gads, kad darbojas piena kvotu sistēma, un tas beidzas 2015.gada 31.martā, tad noteikumi jāpapildina ar spēkā esamības termiņu piena kvotu sistēmai.Pašlaik noteikumi paredz, ka ražotājs piena kvotu var nomāt, ja savu piena kvotu ir izpildījis 100 procentu apmērā. Lai ražotājs pēc iespējas savlaicīgāk varētu papildināt trūkstošo kvotas apjomu, ir jāatvieglo nosacījumi ražotājiem un noteikumu projektā jāparedz, ka ražotājs piena kvotu var nomāt, ja piena kvota ir izmantota 95procentu apjomā. Pēdējā piena kvotu gadā pēc iespējas lielāks piena kvotas apjoms ir jālaiž apritē un jāatceļ ierobežojums ražotājam no valsts rezerves saņemto piena kvotu iznomāt vai pārdot, kā noteikts noteikumu 39.punktā. Saskaņā ar noteikumiem piena ražotāji katru gadu līdz 1.jūlijam var pieteikties piena kvotas saņemšanai no valsts rezerves nākamajam piena kvotas gadam. Tā kā 2014./2015.piena kvotas gads ir pēdējais piena kvotas gads (piena kvotu sistēma tiek atcelta no 2015.gada 1.aprīļa) un valsts rezerves sadale nākamā gada jūlijā vairs nebūs nepieciešama, tad, lai visa valsts rezervē esošā piena kvota tiktu izlietota, tā ir jāizdala ražotājiem esošā kvotas gada beigās. Noteikumu projekts jāpapildina ar pārejas noteikumiem, kas pēdējā 2014./2015.piena kvotas gadā nosaka ražotājiem pieteikšanās termiņu papildu piena kvotas saņemšanai no valsts rezerves, un attiecīgi jāprecizē piešķiramo piena kvotas aprēķinu formulā minētie termiņi. Pieteikties piena kvotai no valsts rezerves pēdējā piena kvotas gadā var visi piena ražotāji, kas atbilst noteikumu projekta „Grozījumi Ministru kabineta 2009.gada 8.septembra noteikumos Nr.1040 „Piena kvotu administrēšanas noteikumi”” (turpmāk – noteikumu projekts) 4.punkta nosacījumiem. Piešķiramās kvotas aprēķināšanas princips netiek mainīts, bet formulā tiek mainīts tikai datums, līdz kuram tiek ņemts vērā saimniecībā esošo dzīvnieku – govju un telīšu – skaits. Piešķiramās piena kvotas sadales princips paliek iepriekšējais saskaņā ar noteikumu 41.punktu. Turklāt, ja ražotājs pēdējā piena kvotas gadā līdz 1.februārim nemaz nav pārdevis pienu, jāparedz, ka viņa kvota tiek samazināta par 85 procentiem un atbrīvotais daudzums ieskaitīts valsts rezervē. Noteikumu projekts paredz:1. piena kvotu nomas darījumu nosacījumu maiņu, kas dos iespēju piena ražotājiem savlaicīgāk papildināt trūkstošo kvotas apjomu;
2. atcelt ierobežojumu no valsts rezerves iepriekšējā un esošajā kvotas gadā saņemto piena kvotu pārdot un nomāt;
3. nosacījumus ražotājiem, kas pēdējā 2014./2015.piena kvotas gadā piesakās papildu piena kvotas saņemšanai no valsts rezerves;
4. precizēt formulu, kas pēdējā 2014./2015.piena kvotas gadā tiks izmantota no valsts rezerves piešķiramā piena kvotas daudzuma aprēķināšanai;
5. piena kvotas samazināšanas nosacījumu ražotājiem, kas nemaz nav izmantojuši savu piena kvotu;
6. noteikt piena kvotu sistēmas spēkā esamības termiņu.
 |
| 3. | Projekta izstrādē iesaistītās institūcijas | Zemkopības ministrija un Lauksaimniecības datu centrs |
| 4. | Cita informācija | Noteikumu projekts tiks īstenots, izmantojot esošo finansējumu, tāpēc papildu finansējums no valsts budžeta nav nepieciešams. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Piena kvotu īpašnieki (piena ražotāji) un piena pircēji. Pēc Datu centra datiem, 2014.gada 31.martā Latvijā bija 10 625 kvotas īpašnieki, no tiem 10 201 piegādes kvotu īpašnieks un 424 tiešās tirdzniecības kvotu īpašnieki.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

Anotācijas III un IV sadaļa – projekts šo jomu neskar.

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Regula Nr.1234/2007;Regula Nr.595/2004. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula Nr.1234/2007. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1234/2007 68.pants  | 4.punkts | Šīs tabulas A ailē minētās ES tiesību akta vienības tiek ieviestas pilnībā  | Noteikumu projekta 4.punkts paredz, ka ražotājs piena kvotai pēdējā piena kvotas gadā var pieteikties līdz 2015.gada 1.februārim, iesniedzot Datu centrā iesniegumu, kurā norāda pieprasītās piena kvotas daudzumu. Datu centrs iesniegumu izvērtē viena mēneša laikā saskaņā ar noteikumu 36.punktu. Piešķiramo kvotas daudzumu Datu centrs aprēķina pēc noteikumu projekta 4.punktā dotās formulas. Ja ražotāju pieprasītais piena kvotas daudzums ir lielāks nekā valsts rezervē esošais daudzums, tad Datu centrs to proporcionāli samazina saskaņā ar noteikumu 41.punkta nosacījumiem.  |
| Regulas Nr.1234/2007 204.panta 2.punkts. | 4.punkts | Šīs tabulas A ailē minētās ES tiesību akta vienības tiek ieviestas pilnībā | Šīs tabulas B ailē minētās noteikumu projekta 4.punkts neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Regulas Nr.1234/2007 68.pantā dotā dalībvalsts izvēle Latvijā ir izdarīta, lai ražotājiem, kas paplašina savu ražošanu, katru gadu būtu iespēja papildināt savu piena kvotas apjomu. Piena ražotāji ik gadu papildu piena kvotai no valsts rezerves var pieteikties līdz 1.jūnijam (jaunie ražotāji) un 1.jūlijam (ražojošie, kas ir izpildījuši savu piena kvotu vismaz 100 procentu apjomā), lai papildinātu savu piena kvotu nākamajam gadam. Projekta 4.punkts paredz, ka ražotājs piena kvotai pēdējā piena kvotas gadā var pieteikties līdz 2015.gada 1.februārim, iesniedzot Datu centrā iesniegumu, kurā norāda pieprasītās piena kvotas daudzumu. Grozījumi ir nepieciešami, lai ražotāji pēdējā piena kvotas gadā laikus varētu papildināt trūkstošo piena kvotas daudzumu.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav attiecināms. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē un elektroniski nosūtīts Lauksaimnieku organizāciju sadarbības padomei, Zemnieku saeimai, Latvijas Lauksaimniecības kooperatīvu asociācijai, Latvijas piena ražotāju asociācijai, Latvijas Zemnieku federācijai un Latvijas Statūtsabiedrību asociācijai. |
| 2. | Sabiedrības līdzdalība projekta izstrādē | Lauksaimnieku organizāciju sadarbības padome, Zemnieku saeima un Latvijas Lauksaimniecības kooperatīvu asociācija sniegušas priekšlikumus un izteikušas komentārus par noteikumu projektu. |
| 3. | Sabiedrības līdzdalības rezultāti | Lauksaimnieku organizāciju sadarbības padomes, Zemnieku saeimas un Latvijas Lauksaimniecības kooperatīvu asociācijas iesniegtie priekšlikumi ir izvērtēti un ņemti vērā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Saistībā ar projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Projekta izpilde neietekmēs institūcijām pieejamos cilvēkresursus. |
| 3. | Cita informācija | Nav |

Zemkopības ministra p.i.-

labklājības ministrs U.Augulis

2014.05.22. 10:15

S.Justa

67027379; Sandra.Justa@zm.gov.lv